
JAVASLATOK
A Foglalkoztatási és Szociális Bizottság felkéri a Költségvetési Ellenőrző Bizottságot mint illetékes bizottságot, hogy állásfoglalásra irányuló indítványába foglalja bele az alábbi javaslatokat:
–	tekintettel az Európai Számvevőszéknek a 2022. évi pénzügyi évre vonatkozó költségvetés végrehajtásáról szóló éves jelentésére;
–	tekintettel az Európai Számvevőszéknek a 2022. évi pénzügyi évre vonatkozó, az uniós ügynökségekről szóló éves jelentésére;
–	tekintettel az Európai Képzési Alapítvány 2022. évi konszolidált éves tevékenységi jelentésére;
1.	megelégedettségének ad hangot azzal kapcsolatban, hogy az Európai Számvevőszék (a továbbiakban: a Számvevőszék) az Európai Képzési Alapítvány (a továbbiakban: az alapítvány) 2022-es pénzügyi évre vonatkozó éves beszámolójának alapjául szolgáló ügyleteket jogszerűnek és szabályszerűnek ítélte, és kijelentette, hogy az híven tükrözi az alapítvány 2022. december 31-i pénzügyi helyzetét;
2.	üdvözli az alapítvány azon tevékenységeit, amelyek segítik az Unió partnerországait abban, hogy az Unió külkapcsolati politikáinak keretében kiaknázzák a humán tőkéjükben rejlő lehetőségeket és javítsák polgáraik foglalkoztatási kilátásait az oktatás, a képzés és a munkaerőpiaci rendszerek reformja révén;
3.	különösen üdvözli az alapítvány új, a szakképzési kiválósági központokra vonatkozó koncepcióját, amelyeket azért fejlesztettek ki, hogy hozzájáruljanak a vállalkozói tanulási közösségen belüli nemzetközi vitához, és arra ösztönözzék a képzési központokat, hogy jobban megfeleljenek a polgárok, a gazdaságok és a társadalmak változó igényeinek;
4.	üdvözli, hogy az alapítvány 2022. évi pénzügyi évre szóló költségvetése 25 millió EUR összegre nőtt (2021-ben 21 millió EUR)[footnoteRef:1]; elégedettségének ad hangot azzal kapcsolatban, hogy az alapítvány 2022. évi költségvetését 97,7%-ban végrehajtották; kiemeli, hogy továbbra is biztosítani kell a megfelelő emberi és pénzügyi erőforrásokat, amelyek lehetővé teszik az alapítvány számára, hogy teljesítse megbízatását és továbbra is nagyon magas teljesítési arány mellett hajtsa végre munkaprogramját; [1: 	Ezek a költségvetési adatok a Számvevőszéknek az uniós ügynökségekről szóló, a 2022. pénzügyi évre vonatkozó éves jelentéséből származnak, és a pénzügyi év során rendelkezésre álló összes kifizetési előirányzaton alapulnak.] 

5.	üdvözli, hogy az infláció és a közszolgáltatások ára által 2022-ben okozott költségvetési válság ellenére az alapítvány képes volt hatékonyan kezelni kiadásait, költségtakarékossági intézkedéseket bevezetni és új prioritásokat meghatározni anélkül, hogy a munkaprogramjában nagyobb fennakadásokat okozott volna;
6.	hangsúlyozza az alapítvány által végzett munka fontosságát és hozzáadott értékét a szakterületén; elismeri, hogy az alapítvány célkitűzései és intézkedései szorosan illeszkednek az uniós szakpolitikákhoz és tevékenységekhez a szakképzés, a humán fejlődés, a készségek és a migráció területén; üdvözli, hogy az alapítvány továbbra is együttműködik és megosztja az erőforrásokat más ügynökségekkel, különösen a Cedefoppal és az Eurofounddal, ami jelentős tudásmegosztást tesz lehetővé;
7.	aggodalommal állapítja meg, hogy a Számvevőszék két közbeszerzési eljárás hiányosságairól számolt be – különösen a tranzakciók jogszerűsége és szabályszerűsége tekintetében –, amelyek az alapítvány által javasolt ajánlattevők pénzügyi fizetőképességének hiányával kapcsolatosak; felhívja az alapítványt, hogy az alkalmazandó szabályoknak való teljes körű megfelelés biztosítása mellett javítsa tovább közbeszerzési eljárásait, hogy biztosítsa a lehető legjobb ár-érték arány elérését, különösen módszertanának egyszerűsítése révén, és a Bizottság illetékes szolgálataival közösen vitassa meg a lehetséges alternatív módszereket az alapítvány partnerországaiban folytatott tevékenységek végrehajtásárat;
8.	elismerését fejezi ki az alapítványnak az energiahatékonyság és az éghajlat-semlegesség javítására irányuló szervezeti terv kidolgozásáért;
9.	a rendelkezésre álló adatok alapján javasolja a mentesítés megadását az Európai Képzési Alapítvány ideiglenes igazgatója számára az alapítvány 2022. évi pénzügyi évre szóló költségvetésének végrehajtására vonatkozóan. 


MELLÉKLET: AZON SZERVEZETEK VAGY SZEMÉLYEK, AMELYEKTŐL, ILLETVE AKIKTŐL AZ ELŐADÓ ÉSZREVÉTELEKET KAPOTT
<FootprintIntro>Az előadó kizárólagos felelősségi körében kijelenti, hogy sem szervezettől, sem személytől nem kapott olyan észrevételeket, melyeket az eljárási szabályzat I. mellékletének 8. cikke értelmében fel kell tüntetni ebben a mellékletben.</FootprintIntro>

